कोच्चि से करीब 150 किलोमीटर दूर कोडिन्‍ही गांव में आपको जुड़वां बच्चों की कई कहानियां मिल जाएंगी। 16 साल की सुमायत और अफसायात यहां के मदरास्थल अनवर स्कूल में पढ़ती हैं। दोनों देखने में बिलकुल एक जैसी हैं। क्‍लास में टीचर भी कई बार असमंजस में पड़ जाते हैं कि वे सुमायत से बात कर रहे हैं या फिर अफसायात से। सुमायत बताती हैं, ‘ज्यादातर उनकी कोशिश होती है कि दोनों को एक साथ ही पुकार लें। स्कूल के प्रिंसिपल नजीब बताते हैं, ‘हमारे स्कूल में 17 जुड़वां बच्चों के जोड़े हैं। कभी कभार हमें उन्हें पहचानने में दिक्कत होती है और ऐसे में उन्हें शैतानी करने का भी मौका मिल जाता है, लेकिन यह कोई बड़ी समस्या नहीं है।’